**H O T Ă R Â R E**

**privind aprobarea închirierii unor bunuri imobile aflate în domeniul privat al Județului Cluj și în administrarea societății Drumuri și Poduri Județene Cluj S.A. (in insolventa, in insolvancy, en procedure collective)**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 222 din 24.11.2020 aprobarea închirierii unor bunuri imobile aflate în domeniul privat al Județului Cluj și în administrarea societății Drumuri și Poduri Județene Cluj S.A. (in insolventa, in insolvancy, en procedure collective) propus de Preşedintele Consiliului Judeţean Cluj, domnul Alin Tişe, care este însoţit de Referatul de aprobare cu nr. 38005/24.11.2020; Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 40.263/24.11.2020 şi Avizul cu nr. 38005/26.11.2020 adoptat de Comisia de specialitate nr. 4, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ţinând cont de:

* adresa societății Drumuri și Poduri Județene Cluj S.A. nr. 4065/2020 înregistrată la Consiliul Județean Cluj cu nr. 38005/06.11.2020;
* Avizul favorabil nr. 95/23.11.2020, înregistrat la Consiliul Județean Cluj sub nr. 40261/24.11.2020, emis de Solvendi SPRL, în calitate de administrator judiciar al societatii DPJ S.A, în temeiul art. 5 pct. 66 lit. b) din Legea nr. 85/2014, cu modificările si completările ulterioare;

Luând în considerare prevederile art. 123 – 140 și ale art. 142 -156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020;

În conformitate cu prevederile:

* art. 173 alin. (1) lit. c) și alin. (4) lit. b), ale art. 297 alin. (1) lit. c), ale art. 300 alin. (1) lit. c), ale art. 332 – 348 și ale art. 362 alin. (1) și (3) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 3, ale art. 792 – 857, ale art. 867 – 870 și ale art. 1777 – 1823 din Legea privind Codul civil nr. 287/2009, republicată, cu modificările şi completările ulterioare;
* art. 454 - 456 din Legea privind Codul fiscal nr. 227/2015, cu modificările și completările ulterioare;
* Hotărârii Consiliului Județean Cluj nr. 67/2006 privind trecerea din domeniul public în domeniul privat al judeţului Cluj a unor bunuri imobile si a unui bun mobil aflate în administrarea RADJ Cluj, cu modificările și completările ulterioare;
* Hotărârii Consiliului Județean Cluj nr. 67/2014 privind înființarea Societăţii Drumuri și Poduri Județene Cluj ca urmare a reorganizării Regiei Autonome a Drumurilor Judeţene Cluj, cu modificările și completările ulterioare;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1.** Se aprobă închirierea, de către societatea Drumuri și Poduri Județene Cluj S.A. (in insolventa, in insolvancy, en procedure collective), a unor bunuri imobile aflate în domeniul privat al Județului Cluj, cuprinse în **anexa** care face parte integrantă din prezenta hotărâre.

**Art. 2.** Destinația construcțiilor care se închiriază conform art. 1 estede spații pentru activități economice, iar a terenurilor este de parcare pentru echipamente sau amplasare de containere ori alte materiale pentru activitatea operațională.

**Art. 3.** Durata minimă a închirierii este de 1 an, iar durata maximă este de 7 ani.

**Art. 4.** Prețul minim al închirierii se stabilește pe baza testării ofertelor pieței imobiliare sau a unor rapoarte de evaluare.

**Art. 5.** Societatea Drumuri și Poduri Județene Cluj S.A. (in insolventa, in insolvancy, en procedure collective) va efectua formalitatile necesare pentru inchirierea bunurilor imobile mentionate la art. 1, cu respectarea legislatiei aplicabile.

**Art. 6.** Se aprobă ca societatea Drumuri și Poduri Județene Cluj S.A. (in insolventa, in insolvancy, en procedure collective) să încaseze o cotă-parte de 50% din prețul chiriei, care constituie venit propriu al societății.

**Art. 7.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcția Generală Buget-Finante, Resurse Umane; Directia de Administrare a Domeniului Public și Privat al Judetului Cluj și societatea Drumuri și Poduri Județene Cluj S.A. (in insolventa, in insolvancy, en procedure collective).

**Art. 8.** Prezenta hotărâre se comunică Direcției Generale Buget-Finanțe Resurse Umane; Directiei de Administrare a Domeniului Public si Privat al Judetului Cluj; societății Drumuri și Poduri Județene Cluj S.A. (in insolventa, in insolvancy, en producedure collective), precum şi Prefectului Judeţului Cluj şi se aduce la cunoştinţa publică prin afişarea la sediul Consiliului Judeţean Cluj şi pe pagina de internet „www.cjcluj.ro".

**Contrasemnează:**

**PREŞEDINTE,**  **SECRETAR GENERAL AL JUDEŢULUI,**

**Alin Tișe Simona Gaci**

**Nr. 221 din 26 noiembrie 2020**

*Prezenta hotărâre a fost adoptată cu 27 de voturi “pentru” și 5 voturi ”împotrivă”, fiind astfel respectate prevederile legale privind majoritatea de voturi necesară.*